CELEX: 32020R1628
Language: bg
Date: 2020-11-03 00:00:00
Title: Регламент за изпълнение (ЕС) 2020/1628 на Комисията от 3 ноември 2020 година за въвеждане на последващо наблюдение от страна на Съюза на вноса на възобновяем етанол за гориво

4.11.2020   
               
               
                  BG
               
               
                  Официален вестник на Европейския съюз
               
               
                  L 366/12
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1628 НА КОМИСИЯТА
         от 3 ноември 2020 година
         за въвеждане на последващо наблюдение от страна на Съюза на вноса на възобновяем етанол за гориво
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/478 на Европейския парламент и на Съвета от 11 март 2015 г. относно общите правила за внос (1), и по-специално член 10 от него,
         като взе предвид Регламент (ЕС) 2015/755 на Европейския парламент и на Съвета от 29 април 2015 г. относно общия режим за внос от някои трети държави (2), и по-специално член 7 от него,
         след консултация с Комитета по защитните мерки и общите правила за износ,
         като има предвид, че:
         
                     (1)
                  
                  
                     В съответствие с член 2 от Регламент (ЕС) 2015/478 Франция информира Комисията, че тенденциите на вноса на възобновяем етанол за гориво налагат използването на мерки за наблюдение. По-специално Франция поиска въвеждането на последващо наблюдение.
                  
               
                     (2)
                  
                  
                     Съгласно член 10 от Регламент (ЕС) 2015/478 може да се въведе наблюдение от страна на Съюза, когато тенденциите на вноса на продукт заплашват да причинят вреда на производители от Съюза, както и когато интересите на Съюза го изискват. В член 7 от Регламент (ЕС) 2015/755 се предвижда възможността за въвеждане на наблюдение, когато интересите на Съюза го изискват. Последващото наблюдение може да се въведе съгласно двата регламента съответно на основание член 10, параграф 1, буква а) и член 7, параграф 1, буква а).
                  
               
                     (3)
                  
                  
                     Въз основа на предоставената от Франция информация вносът в Съюза на възобновяем етанол за гориво се е увеличил с 512 % между 2017 г. и 2019 г. — от 87 600 тона на 536 200 тона. Освен това през 2019 г. цените на вноса на възобновяем етанол за гориво от шестте основни източника на внос са подбивали цената на производителите от Съюза средно с 15 %.
                  
               
                     (4)
                  
                  
                     Според оценките потреблението на възобновяем етанол за гориво в ЕС се е увеличило с 10 % между 2017 г. и 2019 г., а именно от 3,9 млн. тона на 4,3 млн. тона. През същия период обаче световното производство на възобновяем етанол за гориво е нараснало от 80,6 млн. тона на 87,5 млн. тона. Поради обема на световното производство в сравнение с общото потребление в ЕС се счита, че дори незначителни смущения на световния пазар на възобновяем етанол за гориво могат да окажат много сериозно въздействие върху предлагането на пазара на ЕС по отношение на количеството и цените.
                  
               
                     (5)
                  
                  
                     Освен това около 84 % от общото световно производство на възобновяем етанол за гориво (над 70 млн. тона) е концентрирано в САЩ (54 %) и Бразилия (30 %). Тези две държави имат толкова голям производствен капацитет, че дори и ограничен излишък в годишното им производство може да доведе до свръхпредлагане на световния пазар с евентуално отрицателни последици за много по-малки пазари, като например този на ЕС. Вносът от САЩ в ЕС постоянно е нараствал през последните три години, а вносът от Бразилия се е увеличил рязко през първите месеци на 2020 г.
                  
               
                     (6)
                  
                  
                     Следва също така да се припомни, че през последните пет години на пазара на САЩ вече се наблюдава слаб свръхкапацитет, което подтикна редица държави (например Бразилия, Китай, Перу и Колумбия) да приемат или възстановят мерки за ограничаване на равнището на вноса на възобновяем етанол за гориво от САЩ. Очевидно количествата, изнасяни преди това от САЩ за тези пазари, сега могат да се пренасочат към други пазари, като например пазара на ЕС. Освен това следва да се припомни, че антидъмпинговите мерки на ЕС по отношение на възобновяемия етанол за гориво бяха отменени през май 2019 г.
                  
               
                     (7)
                  
                  
                     Тъй като вносът се е увеличил през последните години, пазарните дялове на промишлеността на Съюза са намалели. Търсенето в ЕС се е свило драстично през последните месеци и икономическото състояние на промишлеността на Съюза се е влошило. След като пазарът се възстанови, може да се очаква, че голяма част от съществуващите неизползвани запаси в основните държави производителки извън ЕС ще бъде изнесена за ЕС, което ще попречи на промишлеността му да се възстанови. Освен това не може да се изключи, че в стремежа си да подпомогнат производствените дейности някои правителства могат да използват субсидии или други форми на подкрепа в полза на своята промишленост за производство на етанол. Няколко проекта за подкрепа вече се обсъждат в САЩ.
                  
               
                     (8)
                  
                  
                     Като се имат предвид последните тенденции във вноса на възобновяем етанол за гориво и настоящият свръхкапацитет, в близко бъдеще бързо може да възникне вреда за производителите от Съюза.
                  
               
                     (9)
                  
                  
                     Поради това интересите на Съюза налагат вносът на възобновяем етанол за гориво да подлежи на последващо наблюдение от страна на Съюза, за да може преди публикуването на официалната статистика за вноса да се осигури статистическа информация, позволяваща бърз анализ на тенденциите при вноса от всички трети държави. С оглед на уязвимостта на пазара на Съюза при внезапни промени на световните пазари на възобновяем етанол за гориво е необходимо да се разполага бързо с предварителни данни за търговията.
                  
               
                     (10)
                  
                  
                     Тъй като етанолът за гориво може да се класира в различни позиции по КН, съдържащи други продукти, следва да се създадат специални кодове по ТАРИК, за да се гарантира целесъобразно наблюдение, ограничено само до съответния продукт. Обхватът на последващото наблюдение включва продуктите, посочени в приложението.
                  
               
                     (11)
                  
                  
                     Системата за наблюдение следва да се въведе за период от една година, който се счита за достатъчен, за да се проследи развитието на вноса по време на възстановяването на пазара, докато се постигне стабилизиране на положението,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Допускането за свободно обращение в Съюза на възобновяем етанол за гориво, посочен в приложението към настоящия регламент, подлежи на последващо наблюдение от страна на Съюза в съответствие с регламенти (ЕС) 2015/478 и (ЕС) 2015/755.
            
            
               2.   Класификацията на продуктите, обхванати от настоящия регламент, се основава на ТАРИК. Произходът на обхванатите от настоящия регламент продукти се определя в съответствие с член 60 от Регламент (ЕС) № 952/2013 на Европейския парламент и на Съвета (3).
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            Настоящият регламент се прилага от деня след публикуването му в Официален вестник на Европейския съюз и е в сила за период от една година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 ноември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OВ L 83, 27.3.2015 г., стр. 16.
         
            (2)  OВ L 123, 19.5.2015 г., стр. 33.
         
            (3)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (OВ L 269, 10.10.2013, стр. 1).
      
      
         
            ПРИЛОЖЕНИЕ
            Списък на продуктите, които са предмет на последващо наблюдение от страна на Съюза
            Разглежданият продукт, който е предмет на последващо наблюдение, е възобновяем етанол за гориво, т.е. етилов алкохол, произвеждан от селскостопански продукти (посочени в приложение I към Договора за функционирането на Европейския съюз), денатуриран или неденатуриран, с изключение на продуктите със съдържание на вода над 0,3 % (m/m), измерено в съответствие със стандарт EN 15376, но като се включва етиловият алкохол, произвеждан от селскостопански продукти (посочени в приложение I към Договора за функционирането на Европейския съюз), съдържащ се в смеси с бензин със съдържание на етилов алкохол над 10 % (v/v), предназначен за употреба като гориво. Разглежданият продукт обхваща и етиловия алкохол, произвеждан от селскостопански продукти (посочени в приложение I към Договора за функционирането на Европейския съюз), съдържащ се в етил-третичен-бутил-етер (ЕТБЕ).
            Обхватът на продукта е ограничен изключително до възобновяемия етанол, използван за приложения като гориво. Следователно обхватът на настоящото искане не включва синтетичния етанол и възобновяемия етанол, предназначени за приложения, различни от тези за гориво, т.е. за промишлена употреба и за напитки.
            Разглежданият продукт понастоящем е класиран в следните кодове по КН и ТАРИК:
            
                        КОДОВЕ ПО КН
                     
                     
                        РАЗШИРЕНИЯ НА КОДА ПО ТАРИК
                     
                  
                        ex 2207 10 00 
                     
                     
                        11
                     
                  
                        ex 2207 20 00 
                     
                     
                        11
                     
                  
                        ex 2208 90 99 
                     
                     
                        11
                     
                  
                        ex 2710 12 21 
                     
                     
                        10
                     
                  
                        ex 2710 12 25 
                     
                     
                        10
                     
                  
                        ex 2710 12 31 
                     
                     
                        10
                     
                  
                        ex 2710 12 41 
                     
                     
                        10
                     
                  
                        ex 2710 12 45 
                     
                     
                        10
                     
                  
                        ex 2710 12 49 
                     
                     
                        10
                     
                  
                        ex 2710 12 50 
                     
                     
                        10
                     
                  
                        ex 2710 12 70 
                     
                     
                        10
                     
                  
                        ex 2710 12 90 
                     
                     
                        10
                     
                  
                        ex 3814 00 10 
                     
                     
                        10
                     
                  
                        ex 3814 00 90 
                     
                     
                        70
                     
                  
                        ex 3820 00 00 
                     
                     
                        10
                     
                  
                        ex 3824 99 92 
                     
                     
                        66